ลึทเซอราท

ลึทเซอรัท  เป็นอดีตหมู่บ้านในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ระหว่างนครอาเคินกับดึซเซิลดอร์ฟ ในปี 2013 ศาลรัฐธรรมนูญแห่งสหพันธรัฐได้ตัดสินว่าลือเซอรัทจะต้องถูกรื้อถอนเพื่อเป็นพื้นที่ในการขยายเหมืองบนผืนดินการ์ซไวเลอร์ การรื้อถอนหมู่บ้านโดยสมบูรณ์มีขึ้นในปี 2023 เพื่อขยายเป็นพื้นที่ของเหมืองการ์ซไวเลอร์ซไว ก่อนที่ท้ายที่ถูกจะถูกวางแผนให้ถูกจมเป็นทะเลสาบในที่สุด
ก่อนหน้านี้ ชาวบ้านได้ทำการยื่นอุทธรณ์คำสั่งย้ายและรื้อถอนหมู่บ้านของตนกับศาลปกครองในมึนชเทอร์ ระหว่างนั้นมีการประท้วงเกิดขึ้น และมีนักเคลื่อนไหวด้านสภาพภูมิอากาศย้ายเข้าไปแอบอาศัยตามฟาร์มและบ้านร้าง รวมถึงมีการสร้างการเคลื่อนไหวภายใต้แคมเปญ "" (ลึทเซอรัทเลิบท์; ลึทเซอรัท[ยัง]มีชีวิต[ต่อไป]) ในปี 2022 รัฐบาลสหพันธรัฐและรัฐบาลรัฐได้ประกาศว่า อาร์เวเอ จะลดหรือเลิกการขุดถ่านหินในพื้นที่นี้ภายในปี 2030 กระนั้น ลึทเซอรัทก็ต้องถูกรื้อถอน และชาวบ้านได้รับคำสั่งย้ายออกในเดือนมกราคม 2023
ประวัติศาสตร์.
หมู่บ้านลือเซอรัทปรากฏการกล่าวถึงครั้งแรกในปี 1168 ในพื้นที่มีฟาร์มมากมาย เช่น ดุยซ์เซเนอร์ฮอฟ (Duissener Hof) หรือ วัคท์ไมชเทอร์ฮอฟ (Wachtmeisterhof) ซึ่งดำเนินการโดยอารามซิสเทอร์เชียนในดุยส์บวร์ค จากปี 1265 ถึงปี 1802 เอ็คฮาร์ท ฮ็อยคัมพ์ (Eckhardt Heukamp) ต่อมาเป๋นเจ้าของของฟาร์มี่เหลือแทน
การขุดเหมือง.
ในปี 2013 ศาลรัฐธรรมนูญสหพันธรัฐตัดสินเห็นด้วยกับแผนการขยายพื้นที่ขุดเจาะของเหมืองพื้นผิวการ์ซไวเลอร์ในรัฐนอร์ทไรน์เว็สท์ฟาเลิน บริเวณระหว่างนครอาเคิน กับ ดึซเซิลดอร์ฟ เข้าใจว่ามีถ่านหินลิกไนต์กว่า 1.3 พันล้านตันในพื่นที่ที่จะขยายการขุดเหมืองนี้ ซึ่งจะเรียกว่าเหมืองการ์ซไวเลอร์ซไว (Garzweiler II) บริษัทพลังงาน อาร์เวเอ วางแผนที่จะขุดถ่านหินมากกว่า 600 ล้านตันโดยการขุดจากพื้นผิว หมายความว่ามีความจำเป็นต้องรื้อถอนและทำลายหมู่บ้านที่ตั้งอยู่บนพื้นที่ที่จะทำการขุดเหมือง
คำตัดสินให้ขยายขนาดเหมืองเป็นประเด็นที่ถกเถียงในสังคม ละจะนำไปสู่การบังคับอพยพผู้คนหลายร้อยคน ในปี 2018 ชาวบ้านรวม 900 คนถูกบังคับย้ายถิ่นฐาน อาคารบ้านเรือนและโบสถ์หลายหลังถูกทำลาย และในแอร์เคเลินซ์ มีการรื้อถอนกังหันลมจำนวนหนึ่ง 
ไม่เกินปี 2021 หมู่บ้านลึทเซอรัทกลายมาเป็นศูนย์กลางการประท้วงต่อต้านการขยายเหมืองการ์ซไวเลอร์ มีการย้ายถิ่นฐานชาวบ้านของลึทเซอรัทตั้งแต่ปี 2005 กระนั้น ชาวนา เอ็คคาร์ท ฮ็อยคัมพ์ (Eckart Heukamp) ปฏิเสธที่จะออกจากที่ดินของตน
การประท้วง.
ตั้งแต่ปี 2020 เรื่อยมา นักเคลื่อนไหวด้านสิ่งแวดล้อมได้ย้านเข้าอาศัยในอาคารบ้านเรือนต่าง ๆ ที่ถูกทิ้งร้างในรึทเซอรัทโดยผิดกฎหมาย เนื่องจาก ณ เวลานั้น พื้นที่ของหมู่บ้านทั้งหมดเป็นกรรมสิทธิ์ของอาร์เวเอแล้ว ณ ปลายปี 2022 มีจำนวนผู้ลักลอบอยู่อาศัย 80 คนในบ้านต้นไม้ เต็นต์ และฟาร์มในลึทเซอรัท ในการย้ายเข้าอาศัยโดยผิดกฎหมายนี้ ผู้ประท้วงได้ตั้งชื่อลึทเซอรัทใหม่ว่า ลึทซี (Lützi) ตามที่การประท้วงปกป้องป่าฮัมบัค ได้ชื่อว่า "ฮัมบี" (Hambi)
ในเดือนเมษายน 2022 มีการประท้วงที่มีผู้เข้าร่วมประท้วงถึง 3,500 คน ต่อต้านการขยายเหมือง
ในเดือนตุลาคม 2022 รัฐบาลสหพันธรัฐและรัญบาลของรัฐประกาศว่าอาร์เวเอจะค่อย ๆ ลดการขุดเหมืองถ่านหินในรัฐลงจนหมดภายในปี 2030 กระนั้น ลึทเซอรัทยังคงถูกรื้อถอนจริงต่อไปตามแผน และมีหมู่บ้านรวมห้าแห่งที่รอดพ้นจากการรื้อถอน ได้แก่ #เปลี่ยนทาง , #เปลี่ยนทาง , #เปลี่ยนทาง , #เปลี่ยนทาง และ #เปลี่ยนทาง 
และอาร์เวเอยังยืนยันว่าจะทำการขุดเหมืองปริมาณลิกไนต์ให้ลดลง 280 ล้านตันจากเดิมที่วางแผนไว้
ในปี 2021 มีการประท้วงโดยใช้กลยุทธวิธีแบบฝรั่งเศสที่เรียกว่าเขตป้อมปราการ โดยประกาศให้ลึทเซอรัทเป็น "ZAD Rhineland" และจัดเทศกาลด้วยชื่อตามคำขวัญว่า "" (Alle Dörfer BLEIBEN!; ทุกหมู่บ้านจะ[ต้องยัง]คงอยู่|) ในเดือนพฤศจิกายน 2021
คำสั่งย้ายออก.
รัฐบาลเทศมณฑลไฮนส์แบร์ค ออกคำสั่งย้ายออกจากลึทเซอรัทในวันที่ 10 มกราคม 2023 และมีคำสั่งห้ามเดินทางเข้าพื้นที่นี้โดยเด็ดขาด